CELEX: 62007TA0040
Language: el
Date: 2009-10-05 00:00:00
Title: Συνεκδικασθείσες υποθέσεις T-40/07 P και T-62/07 P: Απόφαση του Πρωτοδικείου της 5ης Οκτωβρίου 2009 — de Brito Sequeira Carvalho κατά Επιτροπής και Επιτροπή κατά de Brito Sequeira Carvalho (Αίτηση αναιρέσεως — Υπαλληλική υπόθεση — Υπάλληλοι — Άδεια — Αναρρωτική άδεια — Αυτεπάγγελτη χορήγηση αναρρωτικής άδειας — Αυτεπάγγελτη παράταση αναρρωτικής άδειας — Προηγούμενη νέα ιατρική εξέταση — Αρμοδιότητα του Δικαστηρίου Δημόσιας Διοίκησης — Τροποποίηση του αντικειμένου της διαφοράς)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/40
            
         Απόφαση του Πρωτοδικείου της 5ης Οκτωβρίου 2009 — de Brito Sequeira Carvalho κατά Επιτροπής και Επιτροπή κατά de Brito Sequeira Carvalho
   (Συνεκδικασθείσες υποθέσεις T-40/07 P και T-62/07 P) (1)
   
   (Αίτηση αναιρέσεως - Υπαλληλική υπόθεση - Υπάλληλοι - Άδεια - Αναρρωτική άδεια - Αυτεπάγγελτη χορήγηση αναρρωτικής άδειας - Αυτεπάγγελτη παράταση αναρρωτικής άδειας - Προηγούμενη νέα ιατρική εξέταση - Αρμοδιότητα του Δικαστηρίου Δημόσιας Διοίκησης - Τροποποίηση του αντικειμένου της διαφοράς)
   2009/C 282/76
   Γλώσσα διαδικασίας: η γαλλική
   
      Διάδικοι
   
   
      Αναιρεσείοντες: José António de Brito Sequeira Carvalho (Βρυξέλλες, Βέλγιο) (εκπρόσωπος: O. Martins, δικηγόρος) (T-40/07 P)· και Επιτροπή των Ευρωπαϊκών Κοινοτήτων (εκπρόσωπος: D. Martin, επικουρούμενος από τον C. Falmagne, δικηγόρο) (T-62/07 P)
   
      Αντίδικοι κατ’ αναίρεση: Επιτροπή των Ευρωπαϊκών Κοινοτήτων (εκπρόσωπος: D. Martin, επικουρούμενος από τον C. Falmagne, δικηγόρο) (T-40/07 P)· και José António de Brito Sequeira Carvalho (Βρυξέλλες, Βέλγιο) (εκπρόσωπος: O. Martins, δικηγόρος) (T-62/07 P)
   
      Αντικείμενο
   
   Δύο αιτήσεις αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (τρίτο τμήμα) της 13ης Δεκεμβρίου 2006, στην υπόθεση F-17/05, de Brito Sequeira Carvalho κατά Επιτροπής (Συλλογή Υπ.Υπ. σ. I-A-1-149 και II-A-1-577), με αίτημα την αναίρεση της αποφάσεως αυτής.
   
      Διατακτικό
   
   Το Πρωτοδικείο αποφασίζει:
   
               1)
            
            
               Απορρίπτει την αίτηση αναιρέσεως στην υπόθεση T-40/07 P.
            
         
               2)
            
            
               Στην υπόθεση Τ-40/07 P, ο José António de Brito Sequeira Carvalho φέρει τα δικαστικά έξοδά του καθώς και τα έξοδα στα οποία υποβλήθηκε η Επιτροπή των Ευρωπαϊκών Κοινοτήτων στο πλαίσιο της κατ’ αναίρεση δίκης.
            
         
               3)
            
            
               Αναιρεί την απόφαση του Δικαστηρίου Δημόσιας Διοίκησης της Ευρωπαϊκής Ένωσης (τρίτο τμήμα) της 13ης Δεκεμβρίου 2006, στην υπόθεση F-17/05, de Brito Sequeira Carvalho κατά Επιτροπής (Συλλογή Υπ.Υπ. σ. I-A-1-149 και II-A-1-577), στο μέτρο που ακύρωσε την απόφαση της 13ης Ιουλίου 2004 και τις αποφάσεις αυτεπάγγελτης παρατάσεως της αναρρωτικής άδειας που εκδόθηκαν μετά την απόφαση της 22ας Σεπτεμβρίου 2004.
            
         
               4)
            
            
               Απορρίπτει ως απαράδεκτη την προσφυγή που άσκησε ο de Brito Sequeira Carvalho ενώπιον του Δικαστηρίου Δημόσιας Διοίκησης στην υπόθεση F-17/05, όσον αφορά την απόφαση της 13ης Ιουλίου 2004 και τις αποφάσεις αυτεπάγγελτης παρατάσεως της αναρρωτικής άδειας που εκδόθηκαν μετά την απόφαση της 22ας Σεπτεμβρίου 2004.
            
         
               5)
            
            
               Απορρίπτει κατά τα λοιπά την αίτηση αναιρέσεως στην υπόθεση Τ-62/07 P.
            
         
               6)
            
            
               Στην υπόθεση Τ-62/07 P, ο de Brito Sequeira Carvalho φέρει το ήμισυ των δικαστικών εξόδων στα οποία υποβλήθηκε τόσο ενώπιον του Δικαστηρίου Δημόσιας Διοίκησης όσο και κατ’ αναίρεση.
            
         
               7)
            
            
               Στην υπόθεση Τ-62/07 P, η Επιτροπή φέρει τα δικαστικά έξοδά της καθώς και το ήμισυ των δικαστικών εξόδων στα οποία υποβλήθηκε ο de Brito Sequeira Carvalho τόσο ενώπιον του Δικαστηρίου Δημόσιας Διοίκησης όσο και κατ’ αναίρεση.
            
         
      (1)  EE C 82 της 14.4.2007.